«ملانصرالدین» مجلهسینین دوغولماسی و انکشافیایله آذربایجان ادبیاتـیندا، ائلهجهده یاخـین شرقده طنز یوکسک زیروهیه قالخاراق، اؤزونون ان پارلاق دؤورونه قدم قویدو. او زامان «ملانصرالدین» مجلهسینین اطرافیندا توپلانان قلم صاحبلری، رساملار اؤز دؤورلرینین ان مشهور سیمالاریایدی، هرهسینین اؤز اوسلوبو و یازی شیوهسی وارایدی. آنجاق مجلهنین او اوستاد صنعتکارلاریندا یارادیجیلـیق انکشافیندا، خالق ایچریسینده تانـینمالاریندا رولو اولموشدور. «ملانصرالدین» مجلهسینین اطرافیندا تانـینمیش یازیچی و شاعیرلردن باشقا، مینلرله مخبر توپلانمیشدی. اونلار، دونیانـین دؤرد بوجاغـیندان «ملانصرالدین» تحریریهسینه مکتوبلار گؤندریردی. بو مکتوبلار یئنی- یئنی خبرلر، تزه- تزه موضوعلار و… دولو ایدی. بو مکتوبلاری گؤندرنلر: معلملر، حکیملر، طلبهلر، عالیملر، فهلهلر، کندلیلر، شهر ساکینلری… محتلف طبقهلره و صینیفلره منسوب اولان شخصلرایدیلر.
میرزه جلیل- ین باشچیلـیق ائتدیی بو جریاندان «ملانصرالدین» چیلیک آدی ایله بؤیوک بیر اجتماعی_ ادبی مکتب یاراندی. بو مکتب تکجه آذربایجاندا دئییل بلکه، ایران، تورکیه، اورتا آسیا خالقلارینـین ادبیاتـیندا اؤزونون لیاقتلی داوامچیلارینی یئتیردی! بو مکتبین معاصر تمثیلچیلری اونو لاییقینجه هلهده یاشاتماقدادیر! آکادمیک ممدعارف دئییر کی: «ملانصرالدین» مجلهسینین بئینی میرزه جلیل، اونون قلبیایسه صابردیر. بؤیوک عالیم چوخ دوز دئییر.
جلیل محمد قلیزاده بؤیوک بیر آلچاق کؤنؤللوکله یازیر: «ملانصرالدین تک بیر مؤلفین اثری دئییل، او بیر نئچه منیم عزیز یولداشلاریمین قلملرینین اثرلرینین مجموعهسیدیر. منده اونلارین آنجاق آغساققال یولداشییام».
«ملانصرالدین» ادبی مکتبینه منسوب یازیچیلار، بدیعی یارادیجیلـیق سبکلری اؤز، موضوع سئچمه، تصویر ائتمه، تیپ یاراتما اوصوللاری ایله باشقالاریندان فرقلنیردیلر. «ملانصرالدین»چیلر اساس موضوعلارینـی معاصر حیات حادثهلری تشکیل ائدیردی. بو صنعتکارلار عادی احوالاتلار ایچیندن، حادثهلری سئچنده، جامعهده هئچ بیر خارقالعاده کیفیتلری ایله آیریلمایان آداملارین ایچری سیندن سئچیردیلر. اونلارین بؤیوک باجاریق و قابلیتلری بو ایدی کی، بو «کچیک» انسانلارین دونیا گؤروشونو، حیاتا مناسبتینی، سئوینج و نیفرتلرینی، حیاتداکی موقعیتلرینی آچا- آچا، جامعهنین داخیلی ضدیتلرینی، اجتماعی برابرسیزلیگی، ظولمو و … افشا ائدیردیلر!
قایناق: توت آغاجی / ایلدیریم
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab